מארי אנטואנט (סרט, 2006)

מארי אנטואנט (באנגלית: Marie Antoinette) הוא סרט דרמה היסטורית אמריקאי משנת 2006, שנכתב ובוים על ידי סופיה קופולה. הסרט עוקב אחר חייה של מארי אנטואנט, מלכת צרפת, בשנים שקדמו למהפכה הצרפתית את דמותה של המלכה מגלמת השחקנית קירסטן דנסט. הסרט נפתח עם הצגת דמותה של מארי אנטואנט כנערה צעירה, יפהפייה ונאיבית, בתה של הקיסרית מריה תרזה. בגיל 14, היא נשלחת מאוסטריה לצרפת על מנת להינשא ללואי דופן צרפת, במטרה לחזק את היחסים בין המדינות. עם הגעתה לצרפת, מארי אנטואנט נפרדת ממשפחתה ומדינת הולדתה. היא פוגשת את מלך צרפת, לואי ה-15, ואת בעלה לעתיד . כל שעובר הזמן, מארי אנטואנט חווה תחושת ניכור ובדידות הולכת וגוברת בחצר המלוכה. אנשי החצר מזלזלים בה ומאשימים אותה בכישלון בהבאת יורש. הלחץ הציבורי והביקורת הגוברת גורמים למארי אנטואנט להרגיש מבודדת ומותקפת. היא מוצאת מפלט בחברת מעגל קטן של חברים, ביניהם מריה תרזה, נסיכת למבל. מארי אנטואנט, בתור נערה צעירה מתקשה להסתגל לחיים הנוקשים והטקסיים של החצר הצרפתית והיא מביעה את חוסר שביעות רצונה מהפרוטוקול המחמיר וההתנהגות הפורמלית, ומעדיפה לבלות את זמנה בפעילויות פנאי ובבילויים. התנהגותה זו נתפסת כבוז למסורת ולמלוכה, ומחריפה את הביקורת עליה. בנוסף אנטואנט מסרבת בתוקף לפגוש את מאדאם דו בארי, פילגשו של לואי ה-15. מריה תרזה, אמה של מארי אנטואנט, ממשיכה לשלוח מכתבים לבתה, בהם היא מעניקה עצות שונות כיצד לשפר את נישואיה ולזכות בחיבתו של לואי. העצות אינן עוזרות למארי אנטואנט, שמתקשה ליישם אותן והתסכול הגובר מהמצב מוביל אותה לחפש נחמה בפעילויות אחרות כגון הימורים ואופנה. חוסר היכולת של מארי אנטואנט ולואי להביא ילדים יוצר לחץ עצום על הזוג הצעיר. האשמה מוטלת על כתפיה של מארי אנטואנט, שנתפסת כאשמה בכישלון הנישואים. הלחץ החברתי והפוליטי גובר, והיעדר יורש מאיים על השושלת. בשנת 1778, מארי אנטואנט ילדה בת, מארי תרז על שם אמה. ככל שמארי אנטואנט מתבגרת, היא מוצאת נחמה ופרטיות בטירת פטיט טריאנון, אחוזה קטנה ואינטימית בורסאי. פטיט טריאנון משמש כמקום מפלט עבור המלכה, שם היא יכולה להתרחק מהפרוטוקול הנוקשה של החצר ולבלות זמן עם חבריה הקרובים. מארי פוגשת את אקסל פון פרסן, ברון שוודי הצעיר והנאה ובין השניים מתפתח קשר רומנטי עמוק, שמספק למארי אנטואנט את תשומת הלב והחיבה שהיא מחפשת אך גם מעורר שמועות ורכילות בחצר. בזמן שמארי אנטואנט נהנית מחייה הראוותניים, המצב בצרפת הולך ומחמיר. המחסור במזון, העלייה במחירי הלחם וההתפרעויות ברחובות מעידים על משבר כלכלי וחברתי עמוק. התדמית הציבורית של מארי אנטואנט נפגעת קשות, והיא נתפסת כמלכה אדישה לסבלם של העם. כשהמהפכה הצרפתית פורצת עם נפילת הבסטיליה ב-14 ביולי 1789, משפחת המלוכה מחליטה להישאר בצרפת, בניגוד לרוב אנשי החצר. הפריזאים המתפרעים מאלצים אותם לעזוב את ורסאי לפריז. הסרט מסתיים עם העברה של משפחת המלוכה לטווילרי. הסצנה היא חדר השינה של מארי אנטואנט בוורסאי, שנהרס על ידי פורעים זועמים.  קירסטן דנסט בתפקיד הראשי כמארי אנטואנט ג'ייסון שוורצמן בתפקיד לואי ה-16 ג'ודי דייוויס בתפקיד אשת אצולה ומנהלת חצר המלוכה ריפ טורן בתפקיד לואי ה-15 אסיה ארג'נטו בתפקיד מאדאם דו בארי אלכסנדר וויבר בתפקיד שארל אחיו של לואי שרה אדלר בתפקיד מריה תרזה, נסיכת סבויה סבסטיאן ארמסטו בתפקיד לואי השמונה עשר דני יוסטון כיוזף השני אחיה של מארי אנטואנט ג'יימי דורנן בתפקיד אקסל פון פרסן מרי בתפקיד מריה תרזה לואיזה מסבויה, נסיכת למבל התלבושות שלבשה קירסטן דאנסט בסרט, בתערוכה מארי-אנטואנט ב-2019 הסרט פתח בצורה מרשימה בארצות הברית ובקנדה, עם הכנסות גבוהות בימים הראשונים להקרנה. עם זאת, ההצלחה הזו לא נמשכה לאורך זמן, והסרט דעך במהירות בקופות והכניס 15,962,471 דולר בצפון אמריקה ו-60,917,189 דולר ברחבי העולם, מול תקציב הפקה של 40 מיליון דולר בעוד שהשוק הבינלאומי הגדול ביותר של הסרט היה ביפן, שם הוא הרוויח הכנסות של למעלה מ-15 מילון דולר. אתר האינטרנט הרשמי של מארי אנטואנט מדיה וקבצים בנושא מארי אנטואנט בוויקישיתוף "מארי אנטואנט", במסד הנתונים הקולנועיים IMDb (באנגלית) "מארי אנטואנט", באתר נטפליקס "מארי אנטואנט", באתר AllMovie (באנגלית) "מארי אנטואנט", באתר Rotten Tomatoes (באנגלית) "מארי אנטואנט", באתר Box Office Mojo (באנגלית) "מארי אנטואנט", באתר Metacritic (באנגלית) "מארי אנטואנט", באתר אידיבי "מארי אנטואנט", במסד הנתונים הקולנועיים KinoPoisk (ברוסית)